CELEX: 62019TB0499
Language: mt
Date: 2020-03-31 00:00:00
Title: Kawża T-499/19: Sentenza tal-Qorti Ġenerali tal-31 ta’ Marzu 2020 – ZU vs SEAE (“Rikors għal annullament – Servizz pubbliku – Uffiċjali – Leave tal-mard – Opinjoni negattiva tas-servizz mediku – Bidliet fis-sistema informatika ta’ ġestjoni tal-persunal – Atti li ma humiex suġġetti għal rikors – Atti li ma jikkawżawx preġudizzju – Irregolarità tal-proċedura prekontenzjuża – Rikors prematur – Inammissibbiltà”)

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/16
            
         
      Sentenza tal-Qorti Ġenerali tal-31 ta’ Marzu 2020 – ZU vs SEAE
      (Kawża T-499/19) (1)
      
      (“Rikors għal annullament - Servizz pubbliku - Uffiċjali - Leave tal-mard - Opinjoni negattiva tas-servizz mediku - Bidliet fis-sistema informatika ta’ ġestjoni tal-persunal - Atti li ma humiex suġġetti għal rikors - Atti li ma jikkawżawx preġudizzju - Irregolarità tal-proċedura prekontenzjuża - Rikors prematur - Inammissibbiltà”)
      (2020/C 191/21)
      Lingwa tal-kawża: l-Ingliż
      
         Partijiet
      
      
         Rikorrenti: ZU (rappreżentant: C. Bernard-Glanz, avukat)
      
         Konvenut: Is-Servizz Ewropew għall-Azzjoni Esterna (rappreżentanti: R. Spac u S. Marquardt, aġenti)
      
         Suġġett
      
      Talba abbażi tal-Artikolu 270 TFUE u intiża għall-annullament tal-allegati deċiżjonijiet tal-31 ta’ Awwissu 2018 u tal-10 ta’ Jannar 2019 tas-SEAE, kif ukoll tan-nota tal-Kummissjoni Ewropea tat-30 ta’ Awwissu 2018, li tipprevedi tnaqqis fil-leave tal-mard tar-rikorrent u, sa fejn hemm bżonn, tad-Deċiżjoni tal-Kummissjoni tal-1 ta’ April 2019 li tiċħad l-ilment tiegħu tat-30 ta’ Novembru 2018 dirett kontra l-imsemmija nota u kontra l-eventwali deċiżjoni sussegwenti li titnaqqas mill-leave annwali tiegħu l-assenza mit-28 sal-31 ta’ Awwissu 2018.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  ZU huwa kkundannat għall-ispejjeż.
               
            
         (1)  ĠU C 348, 14.10.2019.